Cuneiform Tablet CCT 4 2b (BM 115064)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šur-na-da ù a-šùr-ta-ak-la-ku qí-bi₄-ma 2 GÚ 10 ma-na AN.NA ku-nu-ku 34 {TÚG}ku-ta-nu 2 ANŠE.ḪI.A ṣa-la-mu 0.66666 ma-na KÙ.BABBAR ù 6 ma-na AN.NA a-na qá-tí-šu ki-ma AN.NA ILLAT i-ša-ku-nu a-na KÙ.BABBAR AN.NA li-iš-ku-na-ku-nu-tí sà-ri-dum ig-ri-šu <big_gap> ša a-dí ḫu-ra-ma ša-bu mì-ma a-nim šu-li DUMU PUZUR₄-a-šur na-áš-a-ku-nu-tí lu AN.NA lu TÚG.ḪI.A ma-la i-na É.GAL-lim i-za-ku-ú-ni-ni a-na a-šùr-ta-ak-la-ku pì-qí-id-ma a-šar KÙ.BABBAR 1 GÍN ba-la-ṭí-a lu-bi-il₅ ù té-er-ta-kà li-li-kam šu-ma la-šu a-šar wa-aš-bu šé-bi-il₅-šu-um i-dí-IŠTAR a-ṣé-er iš-ta-ri-qí-ni a-na É a-bi₄-im il₅-qé-a-ni-ma ù É ip-lu-uš-ma e-ta-ba-at i-dí-IŠTAR ṣa-áb-ta-ma 3 ma-na KÙ.BABBAR i-na KÙ.BABBAR šu ša-áš-qí-la-šu-ma šé-bi₄-lá-nim-ma ù lu-mu-un li-bi₄-a la-áp-ṭur-šu-um TÚG.ḪI.A ma-la a-na ni-kà-sí-a ta-ta-dí-a-ni ša-li-ṭá-ma lu KÙ.BABBAR ma-la na-ad-a-ku-ni šu-up-ra-nim